Kallippos z Kyzikosu

Kallippos (Kallippos) bol grécky astronóm a matematik v 4. storočí pred Kr.

Kallippos, rodák z mesta Kyzikos pri Marmarskom mori, bol žiakom matematika a astronóma Eudoxa z Knidu na platónskej akadémii v Aténach. Spolupracoval aj s Aristotelom v Lykeione.

Kallippos rozvinul poznatky získané od svojho učiteľa. Pomocou matematiky vysvetlil, ako môžu pozorované nepravidelné pohyby planét byť výsledkom pravidelných kruhových pohybov. Rozšíril Eudoxovu geocentrickú teóriu, ktorej zástancom bol i Aristoteles, o pohybe Slnka, Mesiaca, planét a hviezd tým, že pridal ďalšie sféry (pridal k nim 7 sfér, Eudoxova teória pracovala s 27 sférami, tri sféry pre Slnko, tri pre Mesiac, každá z dovtedy známych piatich planét mala štyri sféry, posledná sféra bola sférou stálicHvězdárna Valašské Meziříčí 2008, 4). Navrhol, aby rok mal 365 a štvrť dňa a vylepšil Metónov cyklus, ktorý bol pokusom uviesť vo vzájomný súlad lunárny mesiac so slnečným rokom (Kallippov cyklus sa skladal zo 76 rokov s interkaláciou 28 mesiacovFrom De Die Natale, by Censorinus, translated into English by William Maude, New York: The Cambridge Encyclopedia Co., 1900; pp. 9 to 26., 29).  

 Referencie a bibliografia 

Kategória:Astronómovia starovekého Grécka
Kategória:Matematici starovekého Grécka